techiaith/cofnodycynulliad_en-cy huggingface dataset:
English: I'd like to welcome the Counsel General to his post as I've not had the opportunity to do that previously. I wasn't able to follow his answer in its entirety, unfortunately, and I'll look forward to reading it subsequently. Will he agree with me that the principle of Parkinson's law obtains, which is that work expands to fill the time available, and therefore it would be better to get on with triggering article 50 as quickly as possible so that we can all gain the full benefit of leaving the EU as quickly as possible?
Welsh: Hoffwn groesawu'r Cwnsler Cyffredinol i'w swydd gan nad wyf wedi cael cyfle i wneud hynny cyn hyn. Ni fu'n bosibl i mi ddilyn ei ateb yn ei gyfanrwydd, yn anffodus, ac edrychaf ymlaen at ei ddarllen yn y man. A yw'n cytuno â mi fod egwyddor deddf Parkinson yn berthnasol yma, sef bod gwaith yn ehangu i lenwi'r amser sydd ar gael, ac y byddai'n well bwrw ymlaen â dechrau proses erthygl 50 cyn gynted â phosibl er mwyn i ni i gyd fanteisio ar fudd llawn gadael yr UE cyn gynted â phosibl?
English: That's a reasonable question but one that requires a very, very complicated answer, and is very much dependent on one's analysis of what the nature and the state of the negotiations are, what Brexit is and what Brexit actually means. The issue of the examination of the implications of that for Welsh law, for Welsh statute, for Welsh jurisprudence, for Welsh decisions, for decisions that are taken in England that impact on Wales, the approach that we might adopt to Welsh legislation, what bits of EU law we wish to retain and the relationship with other conventions is a very complicated matter. It's very easy to say, 'Well, start the process' but at this stage no-one actually knows what is being discussed in detail and what the package is; the UK Government clearly doesn't. All I can say is that there is an obligation and an agreement with Welsh Government. We will be consulted by the UK Government, and ultimately this matter will come before this particular Chamber. There will be areas for agreement, but at this stage there's very little else that I can add.
Welsh: Dyna gwestiwn rhesymol ond un sy'n galw am ateb eithriadol o gymhleth, ac sy'n ddibynnol iawn ar ddadansoddiad rhywun o natur a chyflwr y trafodaethau, beth yw gadael yr UE a beth y mae gadael yr UE yn ei olygu mewn gwirionedd. Mae archwilio goblygiadau hynny i gyfraith Cymru, i statud Cymru, i gyfreitheg Cymru, i benderfyniadau Cymru, i benderfyniadau a wneir yn Lloegr sy'n effeithio ar Gymru, yr ymagwedd y gallem ei mabwysiadu tuag at ddeddfwriaeth Cymru, pa rannau o gyfraith yr UE yr hoffem eu cadw a'r berthynas â chonfensiynau eraill yn fater cymhleth iawn. Mae'n hawdd iawn dweud, 'Wel, gadewch i ni ddechrau'r broses', ond ar hyn o bryd nid oes unrhyw un yn gwybod beth sy'n cael ei drafod yn fanwl a beth yw'r pecyn; mae'n amlwg nad yw Llywodraeth y DU yn gwybod. Yr unig beth y gallaf ei ddweud yw bod rhwymedigaeth a chytundeb gyda Llywodraeth Cymru. Bydd Llywodraeth y DU yn ymgynghori â ni, ac yn y pen draw bydd y mater hwn yn dod gerbron y Siambr hon. Bydd yna feysydd i'w cytuno, ond ar hyn o bryd nid oes llawer mwy y gallaf ei ychwanegu.
English: Again, Members will understand that my advice is legally privileged, but I place great value on the protection of maritime natural resources. You will be aware of the active prosecution work that is being undertaken by me on behalf of the Welsh Government.
Welsh: Unwaith eto, bydd yr Aelodau'n ymwybodol fod fy nghyngor yn gyfreithiol freintiedig, ond credaf fod cryn werth i amddiffyn adnoddau morol naturiol. Fe fyddwch yn gwybod am y gwaith erlyn gweithredol rwy'n ei gyflawni ar ran Llywodraeth Cymru.
English: Thank you. In the last Assembly, two of the committees - the Environment and Sustainability Committee and the Enterprise and Business Committee - highlighted the importance of developing a marine plan. The Welsh Government intends to consult on a draft plan later this year, a plan that will be pioneering for Wales and would ensure that we protect our outstanding natural environment. With Brexit, Wales's fisheries and maritime natural resources will come under the spotlight. What further steps can the Welsh Government take to make sure any implementation of the plan stands up to legal scrutiny?
Welsh: Diolch. Yn y Cynulliad diwethaf, tynnodd dau o'r pwyllgorau - y Pwyllgor Amgylchedd a Chynaliadwyedd a'r Pwyllgor Menter a Busnes - sylw at bwysigrwydd datblygu cynllun morol. Mae Llywodraeth Cymru yn bwriadu ymgynghori ar gynllun drafft yn ddiweddarach eleni, cynllun a fydd yn arloesol ar gyfer Cymru ac a fyddai'n sicrhau ein bod yn diogelu ein hamgylchedd naturiol eithriadol. Wrth adael yr UE, bydd pysgodfeydd ac adnoddau morol naturiol Cymru yn dod o dan y chwyddwydr. Pa gamau pellach y gall Llywodraeth Cymru eu cymryd i sicrhau bod gweithrediad y cynllun yn gallu gwrthsefyll craffu cyfreithiol?
English: I'm pleased to hear that the Counsel General will be going to Haverfordwest and will be travelling to west Wales, but may I ask him - ? He will, I'm sure, be aware that developing the marine plan and a number of marine conservation areas stems directly from European legislation, and I think it's extremely important that such legislation is implemented by the Welsh Government. There are a number of people who have suggested that that legislation is about to be breached by the fact that the Welsh Government hasn't responded promptly to that legislation. Will the Counsel General therefore give the Assembly a guarantee that we are in no danger of facing infraction proceedings from the European Commission?
Welsh: Rwy'n falch o glywed bod y Cwnsler Cyffredinol yn mynd i Hwlffordd ac yn teithio i'r gorllewin. Os caf i ofyn iddo fe: bydd e'n ymwybodol, mae'n siŵr, bod datblygu'r cynllun morol a nifer o ardaloedd cadwraeth yn y môr yn deillio'n uniongyrchol o ddeddfwriaeth Ewropeaidd. Rwy'n credu ei bod hi'n hynod bwysig bod deddfwriaeth o'r fath yn cael ei gweithredu gan Lywodraeth Cymru. Mae nifer o bobl yn awgrymu bod y ddeddfwriaeth yna ar fin cael ei thorri gan y ffaith nad yw Llywodraeth Cymru wedi ymateb yn brydlon i'r ddeddfwriaeth honno. A wnaiff y Cwnsler Cyffredinol, felly, roi gwarant i'r Cynulliad nad ydym mewn unrhyw beryg o wynebu gweithredoedd 'infraction' gan y Comisiwn Ewropeaidd?
English: Presiding Officer, I -
Welsh: Lywydd, rwyf -
English: I don't think the Counsel General understood the question fully because of some technical problems. Perhaps you would be in a situation to repeat the first part of the question.
Welsh: Nid wyf yn credu bod y Cwnsler Cyffredinol wedi deall y cwestiwn yn llawn oherwydd problemau technegol, felly a fyddech chi mewn sefyllfa i ailadrodd rhan gyntaf y cwestiwn?
English: Yes, of course. Is it working now?
Welsh: Iawn. A ydy e'n gweithio nawr?
English: It's not working. It was working, but it's not working now.
Welsh: Nid yw'n gweithio. Roedd yn gweithio, ond nid yw'n gweithio yn awr.
English: Are you able to use next door's?
Welsh: A ydych chi'n gallu defnyddio'r un drws nesaf?
English: This one's working, yes.
Welsh: Mae hwn yn gweithio, ydy.
English: I do apologise that I hadn't tabled a question, but I seem to have two questions in any case. I was asking the Counsel General, as the marine plan and other legislation that the Government has stems originally from European legislation, and as we are already late, as I understand it, in implementing these plans, is there any risk that the European Commission - whatever the result of the referendum - is there any risk that the European Commission may take infraction proceedings against the Welsh Government, as this legislation is late in the day in being implemented? Will the Counsel General give a guarantee that the Government isn't facing any sort of infraction proceedings from the European Commission?
Welsh: Mae'n flin iawn gen i fy mod i ddim wedi gosod cwestiwn, ond mae gen i ddau gwestiwn beth bynnag, mae'n ymddangos. Roeddwn i'n gofyn i'r Cwnsler Cyffredinol, gan fod y cynllun morol a'r ddeddfwriaeth arall mae'r Llywodraeth yn ei hwynebu yn deillio, yn y lle cyntaf, o ddeddfwriaeth Ewropeaidd, a gan ein bod ni eisoes yn hwyr, yn ôl beth rwy'n ei ddeall, yn y dydd yn gweithredu'r cynlluniau yma, a oes unrhyw beryg y bydd y Comisiwn Ewropeaidd - beth bynnag am ganlyniad y refferendwm - a oes unrhyw beryg y bydd y Comisiwn Ewropeaidd yn gweithredu yn erbyn Llywodraeth Cymru gan fod y ddeddfwriaeth yma'n hwyr yn y dydd yn cyrraedd? Ac a wnaiff y Cwnsler Cyffredinol warantu nad yw'r Llywodraeth yn wynebu unrhyw fath o weithredu 'infraction' gan y Comisiwn Ewropeaidd?
English: Under the habitats directive, in respect of birds and, I think, of harbour porpoises, what I do know is that there are two sets of infraction proceedings against the UK Government, or steps that have been initiated. I'm obviously not in a position to say any more about those as they're matters that relate to the UK Government and obviously there'll be further discussions and consideration of those. So, obviously, EU law continues to apply. We have to abide by the directives. We still have to implement - article 50 has not been implemented, so our position remains exactly as it was before in terms of our obligations to ensure compliance. Of course, you do also raise the very interesting point in that, even after Brexit, consideration will have to be given to what EU legislation we want to actually retain because it is good legislation, positive legislation and for the benefit of Wales.
Welsh: O dan y gyfarwyddeb cynefinoedd, o ran adar, ac o ran llamidyddion harbwr, rwy'n meddwl, gwn fod dwy set o achosion am dorri cyfraith Ewropeaidd ar y gweill yn erbyn Llywodraeth y DU, neu gamau cychwynnol ar waith. Yn amlwg, nid wyf mewn sefyllfa i ddweud rhagor am yr achosion hynny gan eu bod yn faterion sy'n ymwneud â Llywodraeth y DU, ac yn amlwg, bydd trafodaethau ac ystyriaethau pellach yn eu cylch. Felly, yn amlwg, mae cyfraith yr UE yn parhau i fod yn berthnasol. Mae'n rhaid i ni lynu wrth y cyfarwyddebau. Rydym eto i ddechrau proses - nid yw erthygl 50 wedi ei rhoi ar waith, felly mae ein sefyllfa yn parhau i fod yn union fel yr oedd yn flaenorol o ran ein rhwymedigaethau i sicrhau cydymffurfiaeth. Wrth gwrs, rydych hefyd yn nodi'r pwynt diddorol iawn y bydd yn rhaid ystyried, hyd yn oed ar ôl gadael yr UE, pa rannau o ddeddfwriaeth yr UE y byddwn eisiau eu cadw mewn gwirionedd gan ei bod yn ddeddfwriaeth dda a chadarnhaol ac yn llesol i Gymru.
English: I was privileged to lead a delegation for the Climate Change, Environment and Rural Affairs Committee, including both Jayne and Simon, to the Ceredigion coast late last week. One issue we learnt from marine organisations there is that it was the marine strategic framework directive where there was, it was suggested, a potential breach and consequent, at least in theory, enforcement action. We just wondered - under that directive there's a requirement to draw up protection zones and then check they have good environmental status, but there seems to be quite a lot of overlap with the Marine and Coastal Access Act 2009 and our obligations there, but also opportunity with the Well-being of Future Generations (Wales) Act 2015, to take a more proactive and ambitious approach. I just wondered whether the Counsel General would support that broader approach - or the extent to which we do need to worry about infraction proceedings under that marine strategic framework directive.
Welsh: Cefais y fraint o arwain dirprwyaeth ar ran y Pwyllgor Newid Hinsawdd, Amgylchedd a Materion Gwledig, yn cynnwys Jayne a Simon, i arfordir Ceredigion ddiwedd yr wythnos ddiwethaf. Un mater a ddysgasom yno gan sefydliadau morol oedd bod cyfarwyddeb fframwaith y strategaeth forol yn torri rheolau o bosibl, yn ôl yr hyn a awgrymwyd, gan arwain, yn ddamcaniaethol o leiaf, at gamau gorfodi. Roeddem yn meddwl tybed - o dan y gyfarwyddeb honno, ceir gofyniad i lunio parthau gwarchod ac i wirio wedyn fod ganddynt statws amgylcheddol da, ond ymddengys bod cryn dipyn o orgyffwrdd â Deddf y Môr a Mynediad i'r Arfordir 2009 a'n hymrwymiadau yno, ond ceir cyfle hefyd gyda Deddf Llesiant Cenedlaethau'r Dyfodol (Cymru) 2015 i fabwysiadu ymagwedd fwy rhagweithiol ac uchelgeisiol. Bûm yn meddwl tybed a fyddai'r Cwnsler Cyffredinol yn cefnogi'r ymagwedd ehangach honno - neu i ba raddau y dylem boeni ynglŷn ag wynebu achos am dorri cyfraith Ewropeaidd o dan gyfarwyddeb fframwaith y strategaeth forol.
English: My role is obviously to advise when specific issues arise in terms of the actual implementation of policy, and the development of special protection areas, I think, is a question that is probably best directed to the appropriate Cabinet Secretary.
Welsh: Yn amlwg, fy rôl i yw cynghori pan fo materion penodol yn codi wrth fynd ati i weithredu polisi, a chredaf fod datblygiad ardaloedd gwarchodaeth arbennig yn gwestiwn y byddai'n well ei gyfeirio at yr Ysgrifennydd Cabinet priodol yn ôl pob tebyg.
English: The next item is a statement by the Chair of the Culture, Welsh Language and Communications Committee on the committee's approach to its remit and how it plans to engage with the public in Wales. I call, therefore, on the Chair of the committee, Bethan Jenkins.
Welsh: Yr eitem nesaf yw'r datganiad gan Gadeirydd y Pwyllgor Diwylliant, y Gymraeg a Chyfathrebu ar ddull gweithredu'r pwyllgor o ran ei gylch gwaith, a sut y mae'n bwriadu ymgysylltu â'r cyhoedd. Rwy'n galw, felly, ar Gadeirydd y pwyllgor hynny, Bethan Jenkins.
English: Can I also congratulate the Chair and the committee on looking at innovative ways of engaging with the public and the committee? You mentioned media, and it's been discussed quite a lot, but we tend to focus on the BBC and S4C an awful lot in the media, and in your statement you didn't mention the hyperlocal media and the loss of the 'Port Talbot MagNet'. You and I have both supported that publication. Will you also look at social media and the implications of social media on the communication and media activities, because there could be a situation where we're seeing social media overtaking the role of hyperlocal media activities and, as a consequence, we're seen the loss of those beneficial publications to our local communities? Therefore, in your investigation, will you ensure that that aspect is considered very much and the impact of that aspect is considered?
Welsh: A gaf fi hefyd longyfarch y Cadeirydd a'r pwyllgor am edrych ar ffyrdd arloesol o ymgysylltu â'r cyhoedd a'r pwyllgor? Fe sonioch am y cyfryngau, ac maent wedi cael eu trafod gryn dipyn, ond rydym yn tueddu i ganolbwyntio llawer ar y BBC ac S4C yn y cyfryngau, ac ni sonioch yn eich datganiad am y cyfryngau hyperleol a cholli'r 'Port Talbot MagNet'. Rydych chi a minnau wedi cefnogi'r cyhoeddiad hwnnw. A wnewch chi hefyd edrych ar y cyfryngau cymdeithasol a goblygiadau cyfryngau cymdeithasol i weithgareddau cyfathrebu a'r cyfryngau, gan y gallem weld sefyllfa lle byddem yn gweld y cyfryngau cymdeithasol yn goddiweddyd rôl gweithgareddau'r cyfryngau hyperleol a gallem golli'r cyhoeddiadau buddiol hyn i'n cymunedau lleol o ganlyniad i hynny? Felly, yn eich ymchwiliad, a wnewch chi sicrhau bod yr agwedd honno yn cael ei hystyried yn drwyadl, a bod effaith yr agwedd honno yn cael ei hystyried?
English: I thank the committee Chair.
Welsh: Diolch i'r Cadeirydd pwyllgor.
English: The next item on our agenda is a debate by individual Members under Standing Order 11.21. It's a debate on bovine TB and I call on Simon Thomas to move the motion.
Welsh: Yr eitem nesaf ar yr agenda yw'r ddadl gan Aelodau unigol o dan Reol Sefydlog 11.21, y ddadl ar TB buchol. Rwy'n galw ar Simon Thomas i wneud y cynnig.
English: Will the honourable gentleman take an intervention?
Welsh: A wnaiff y gŵr anrhydeddus dderbyn ymyriad?
English: Indeed, I'll give way.
Welsh: Gwnaf yn wir, fe ildiaf.
English: He's not in the least bit honourable. [Laughter.]
Welsh: Nid yw'n anrhydeddus o gwbl. [Chwerthin.]
English: Could I commend Simon in both bringing this debate forward but also in the way he has introduced it very calmly and rationally? He is right; we heard that concern today, and I've heard it from individual farmers in my own constituency as well as others that we've met with the Farmers Union of Wales and National Farmers Union. That actually makes it incumbent upon UK Ministers at this very moment, including the three Brexiteers, but also our own very good Cabinet Secretary, to make clear to the European Commission, to the European Union Members of the European Parliament that are there now, and to the other heads of nations that what is acceptable now should also be acceptable afterwards. If we have a UK-wide - albeit with differences - TB eradication programme that is acceptable now, there is no darn reason to make it unacceptable tomorrow. That's what we need to be saying right now.
Welsh: A gaf fi ganmol Simon am gyflwyno'r ddadl hon, ond hefyd am y ffordd y mae wedi ei chyflwyno yn bwyllog a rhesymegol iawn? Mae'n llygad ei le; clywsom y pryder hwnnw heddiw, ac rwyf wedi ei glywed gan ffermwyr unigol yn fy etholaeth yn ogystal ag eraill rydym wedi eu cyfarfod gydag Undeb Amaethwyr Cymru ac Undeb Cenedlaethol yr Amaethwyr. Mae hynny'n ei gwneud yn ddyletswydd ar Weinidogion y DU ar hyn o bryd, gan gynnwys y tri a oedd yn dymuno gadael yr UE, ond hefyd ein Hysgrifennydd Cabinet da ein hunain, i'w gwneud yn glir i'r Comisiwn Ewropeaidd, i Aelodau'r Undeb Ewropeaidd o Senedd Ewrop sydd yno ar hyn o bryd, ac i arweinwyr y cenhedloedd eraill y dylai'r hyn sy'n dderbyniol yn awr fod yn dderbyniol ar wedyn hefyd. Os oes gennym raglen i ddileu TB ledled y DU - er bod gwahaniaethau - sy'n dderbyniol yn awr, nid oes unrhyw reswm o fath yn y byd i'w gwneud yn annerbyniol yfory. Dyna sydd angen i ni ei ddweud ar hyn o bryd.
English: Last week - . I will on this one.
Welsh: Wythnos diwethaf - . Gwnaf ar hwn.
English: Thank you for taking an intervention. Is there any evidence at all that once badgers are culled that they've actually tested those that were infected and those who not infected by bTB? Because, if you're talking about getting a rounded picture, that would also need to be done.
Welsh: Diolch i chi am dderbyn ymyriad. A oes unrhyw dystiolaeth o gwbl, pan gaiff moch daear eu difa, eu bod wedi cynnal profion ar y rhai a heintiwyd a'r rhai a oedd heb eu heintio â bTB? Oherwydd, os ydych yn sôn am gael darlun cyflawn, byddai angen gwneud hynny hefyd.
English: Again, unfortunately you weren't able to attend the meeting last week, but the BVA representative explained the problems with testing as well, which need to be taken forward. So, when I hosted their Assembly briefing on bovine TB last week, I referred to their historic comments, but we heard at that meeting that the randomised badger culling trial report 2007 established that badgers contribute significantly to the disease in cattle, and that cattle-to-cattle transmission is also very important. Regarding cattle vaccination, we heard that BCG vaccine does not fully protect any species, that the differentiating infected from vaccinated animals test is not yet validated, and that this is currently illegal in the EU. We were reminded that the randomised badger culling trial 1998 to 2006 did find that proactive culling of badgers reduces the incidence of bovine TB in cattle herds. The BVA support badger culling as part of a comprehensive strategy, provided it's targeted, effective and humane. Although, as we heard, they've withdrawn support for the use of controlled shooting, they've called for the wider roll-out of culling, using cage-trapping and shooting only in carefully selected areas. So, the Welsh Government must take decisive action to tackle bovine TB, working with the British Veterinary Association to deliver the comprehensive and scientific bovine TB strategy that they are calling for alongside the industry and many in the wider scientific community. Thank you.
Welsh: Unwaith eto, yn anffodus ni alloch fynychu'r cyfarfod yr wythnos diwethaf, ond esboniodd cynrychiolydd Cymdeithas Milfeddygon Prydain y problemau gyda phrofion hefyd, ac mae angen eu datblygu. Felly, pan gynhaliais eu cyfarfod briffio yn y Cynulliad ar TB gwartheg yr wythnos diwethaf, cyfeiriais at eu sylwadau hanesyddol, ond clywsom yn y cyfarfod hwnnw fod yr adroddiad ar yr hap-dreial difa moch daear yn 2007 wedi canfod bod moch daear yn cyfrannu'n sylweddol at y clefyd mewn gwartheg, a bod trosglwyddo o fuwch i fuwch hefyd yn bwysig iawn. O ran brechu gwartheg, clywsom nad yw brechlyn BCG yn diogelu unrhyw rywogaeth yn gyfan gwbl, nad yw'r prawf gwahaniaethu rhwng anifeiliaid wedi'u brechu ac anifeiliaid wedi'u heintio wedi'i ddilysu eto, a bod hyn yn anghyfreithlon yn yr UE ar hyn o bryd. Cawsom ein hatgoffa bod yr hap-dreial difa moch daear rhwng 1998 a 2006 wedi canfod bod difa moch daear yn rhagweithiol yn lleihau nifer y digwyddiadau TB mewn buchesi gwartheg. Mae Cymdeithas Milfeddygon Prydain yn cefnogi difa moch daear fel rhan o strategaeth gynhwysfawr, ar yr amod ei fod wedi'i dargedu, yn effeithiol ac yn ddi-boen. Er eu bod, fel y clywsom, wedi tynnu'n ôl eu cefnogaeth i'r defnydd o saethu a reolir, maent wedi galw am gyflwyno rhaglenni difa yn ehangach, gan ddefnyddio trapio mewn cewyll a saethu mewn ardaloedd wedi'u dethol yn ofalus yn unig. Felly, rhaid i Lywodraeth Cymru roi camau pendant ar waith i fynd i'r afael â TB gwartheg, gan weithio gyda Chymdeithas Milfeddygon Prydain i gyflwyno'r strategaeth TB gwartheg gynhwysfawr a gwyddonol y maent yn galw amdani ochr yn ochr â'r diwydiant a llawer yn y gymuned wyddonol ehangach. Diolch.
English: I call on the Cabinet Secretary for Environment and Rural Affairs - Lesley Griffiths.
Welsh: Rwy'n galw ar Ysgrifennydd y Cabinet dros yr Amgylchedd a Materion Gwledig - Lesley Griffiths.
English: I wonder whether the Cabinet Secretary has had any discussions with her English Minister counterpart, because it seems to me, whether it's the dead badger survey or the other scientific monitoring that's going on, it's exactly what should be going on in England so that we can really test what is happening in different countries. It's a shame that that isn't being followed through on the other side of the border at the moment, because it could provide us with valuable information as well.
Welsh: Tybed a yw Ysgrifennydd y Cabinet wedi cael unrhyw drafodaethau gyda'i Gweinidog cyfatebol yn Lloegr, oherwydd mae'n ymddangos i mi, boed yn yr arolwg moch daear marw neu'r monitro gwyddonol arall sy'n digwydd, mai dyna'n union ddylai fod yn digwydd yn Lloegr fel y gallwn fynd ati'n iawn i brofi'r hyn sy'n digwydd mewn gwahanol wledydd. Mae'n drueni nad yw hynny'n cael ei wneud dros y ffin ar hyn o bryd, gan y gallai roi gwybodaeth werthfawr i ninnau hefyd.
English: I haven't had specific discussions with my counterpart, but my officials work very closely, particularly, as you'll be aware, the chief veterinary officers - the four of them across the UK - work incredibly closely together. We are now in a position to identify and agree three categories of TB areas across Wales, based on incident levels. This will allow us to tailor and implement different measures and approaches that are proportionate and that reflect the varying disease level and risks across Wales. It is crucial that we get these measures right in order to protect areas with low levels of disease and drive down incidence in areas where the disease has become endemic. I will be saying more about this next month in my oral statement.
Welsh: Nid wyf wedi cael trafodaethau penodol gyda fy Ngweinidog cyfatebol, ond mae fy swyddogion yn gweithio'n agos iawn, ac fel y gwyddoch, mae'r prif swyddogion milfeddygol yn enwedig - y pedwar ohonynt ar draws y DU - yn cydweithio'n hynod o agos. Rydym yn awr mewn sefyllfa i nodi a chytuno ar dri chategori o ardal TB ledled Cymru, yn seiliedig ar lefelau digwyddiadau. Bydd hyn yn caniatáu i ni addasu a gweithredu mesurau a dulliau gwahanol sy'n gymesur ac sy'n adlewyrchu lefelau amrywiol y clefyd a risgiau ar draws Cymru. Mae'n hanfodol ein bod yn cael y mesurau hyn yn iawn er mwyn gwarchod ardaloedd â lefelau isel o'r clefyd a chyfyngu ar nifer yr achosion mewn ardaloedd lle mae'r clefyd bellach yn endemig. Byddaf yn dweud mwy am hyn y mis nesaf yn fy natganiad llafar.